
	ЈАВНИ КОНКУРС ЗА ПОПУЊАВАЊЕ ИЗВРШИЛАЧКИХ РАДНИХ МЕСТА
	



Република Србија
Општина Медвеђа
Општинска управа општине Медвеђа
Број: 004712430 2026 06154 004 000 112 006 - 4
Датум: 4. новембар 2026. године
М е д в е ђ а

Датум оглашавања: 5. новембар 2026. године 
Датум истека рока за пријављивање: 20. новембар 2026. године

	Општинска управа општине Медвеђа на основу члана 4. став 8., члана 82., члана 94. и  члана 102. Закона о запосленима у аутономним покрајинама и јединицама локалне самоуправе („Службени гласник РС“ бр. бр.21/16, 113/17, 113/17-др.закон,  95/18 , 114/21 и 92/23),  члана 8., члана 9., члана 10. и члана 11. Уредбе о спровођењу интерног и јавног конкурса за попуњавање радних места у аутономним покрајинама и јединицама локалне самоуправе („Службени гласник РС“ бр. 107/23), члана 23. Правилника о организацији и систематизацији радних места у Општинској управи, Општинском правобранилаштву, стручним службама и посебним организацијама Општине Медвеђа („Службени гласник града Лесковца“, број: 30/2024, 15/25 и 12/26) (у даљем текту: Правилник) и Решења о попуњавању извршилачких радних места на неодређено време у Општинској управи општине Медвеђа 004712430 2026 06154 000 112 006  од 27. октобра 2026.године, оглашава

ЈАВНИ КОНКУРС
ЗА ПОПУЊАВАЊЕ ИЗВРШИЛАЧКИХ РАДНИХ МЕСТА
У ОПШТИНСКОЈ УПРАВИ ОПШТИНЕ МЕДВЕЂА

I Орган у коме се радна места попуњавају:
Општинска управа општине Медвеђа, у Општини Медвеђа, улица  Краља Милана 48.
II Радна места која се попуњавају:
1. Радно место „Послови писарнице“ разврстано у звање „референт“ број извршилаца 1, у Канцеларији писарнице Одељења за општу управу:
Опис послова: Формира и заводи предмете, доставља примљене предмете, поднеске и другу пошту руководиоцу Одељења на преглед и распоређивање. Евидентира предмете у интерне доставне књиге и врши уручивање извршиоцима на обраду. Врши техничку и канцеларијску обраду и архивирање предмета, пријем и експедицију поште, пријем и распоређивање доставница, оверу потписа, преписа и рукописа. Учествује у раду радних тела и комисија формираних од стране Скупштине општине, председника и Општинског већа или начелника Општинске управе. Обавља и друге истоврсне послове по налогу начелника Општинске управе и начелника Одељења. 
	Одговора за законито, благовремено и квалитетно обављање свих послова.
Услови: Средња стручна спрема правног или одговрајућег смера у четворогодишњем трајању, најмање три година радног искуства, положен државни стручни испит или уколико службеник нема положен државни стручни испит дужан је да државни стручни испит положи у року од шест месеци од дана заснивања радног односа и потребне компетенције за обављање послова радног места.

2. Послови контроле и наплате локалних јавних прихода“ разврстано у звање „саветник“ број извршилаца 1, у Одсеку локалне пореске администрације Одељења за привреду и финансије:
Опис послова: Обавља аналитичке, стручне и нормативноправне и управне послове за послове у надлежности Одсека за локалну пореску администрацију у поступацима наплате и принудне наплате локалних јавних прихода. Координира, контролише и учествује у изради планова редовне и принудне наплате локалних јавних прихода и контролише њихово извршење. Учествује у изради захтева за израду и измене и допуне софтвера за потребе наплате, принудне наплате и пореског књиговодства, контролише, прати одлучивање по поднетим захтевима за прекњижавање и повраћај изворних локалних јавних прихода, организује и прати благовремено и законито извршавање послова у вези распореда наплаћених локалних јавних прихода. Извршава послове редовне и принудне наплате, контролише подношење пореских пријава и утврђивање локалних јавних прихода. Припрема нацрте решења о принудној наплати. Предузима мере ради обезбеђења наплате пореског дуга установљавањем заложног права на покретним стварима и непокретности пореског обвезника. Води поступак по захтевима за одлагање плаћања локалних јавних прихода. Води  поступаке по изјављеним жалбама. Учествује у раду радних тела и комисија формираних од стране Скупштине општине, Председника општине, Општинског већа или начелника Општинске управe, врши и друге послове које одреди начелник Oдељења и начелник Општинске управе.
Одговора за законито, благовремено и квалитетно обављање свих послова.
	Услови: Стечено високо образовање из научне односно стручне области у оквиру образовно-научног поља економских или правних наука на основним академским студијама у обиму од најмање 240 ЕСПБ бодова, мастер академским студијама, мастер струковним студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету, положен државни стручни испит или уколико службеник нема положен државни стручни испит дужан је да државни стручни испит положи у року од шест месеци од дана заснивања радног односа, најмање три година радног искуства у струци и потребне компетенције за обављање послова радног места.
3. „Имовинско-правни послови“ разврстано у звање „саветник“ број извршилаца 1, у Одељењу за урбанизам:
Опис послова: Води поступак и припрема решења о конверзији, експропријацији, деекспропријацији, административном преносу непокретности. Води поступак утврђивања земљишта за редовну употребу објекта; води поступак и закључује споразуме о накнади за експроприсану непокретност. Води поступак поништавања решења о изузимању; припрема решење о утврђивању права коришћења; води поступак по захтевима странака за враћање сеоских утрина и пашњака; прима на записник споразум о накнади и обезбеђењу друге непокретности; припрема решења о утврђивању права коришћења грађевинског земљишта ранијим сопственицима; утврђује престанак права коришћења земљишта. Поступа по замолницама других органа; организује увиђај на терену; предлаже надлежним органима доношење одговарајућих општих и појединачних аката потребних за ефикаснији рад на овим пословима; прибавља по службеној дужности неопходну документацију; доставља управна акта јавном правобраниоцу. Води евиденцију изграђеног и неизграђеног грађевинског земљишта у јавној својини општине и на којима општина има право располагања и поступа по предметима који подлежу  Закону о озакоњењу објеката. Води евиденцију о стицању државне својине на стварима из уговора закључених са Републичком дирекцијом за имовину Републике Србије у вези ствари поверених на чување Општини Медвеђа. Обавља послове овлашћеног лица за прибављање, уступање и достављање података на Порталу е-Управа (е-Зуп) и Порталу е-Шалтер Републичког геодетског завода који су неопходни за поступање и одлучивање у управним поступцима из његове надлежности. Води поступак отуђења и давања у закуп грађевинског земљишта јавним оглашавањем; води поступак отуђења грађевинског земљишта непосредном погодбом; води поступак откупа станова у својини општине; води поступак прибављања неизграђеног земљишта у јавној својини; води поступак враћања земљишта, изузимања земљишта које је одређено као јавно грађевинско. Одређује вештачење; издаје оверене преписе решења о национализацији објеката и грађевинског земљишта; издаје оверене преписе решења о одузетој имовини по основу аграрне реформе; издаје оверене преписе решења поступајућег органа; прикупља документацију за упис имовине у одговарајуће јавне регистре. Води јединствени регистар непокретности у јавној својини локалне самоуправе; води и ажурира портфолија имовине у јавној својини ЈЛС и доставља податке координатору за управљање имовином који се тичу стамбених и пословних објеката, станова и пословног простора и других објеката. Учествује у вршењу анализе описа послова и радних места у Одељењу за урбанизам и њихово правилно разврставање у звања у сарадњи са начелником Одељења; учествује у припреми нацрта Правилника о унутрашњој организацији и систематизацији радних места у делу који се односи на Одељење за урбанизам; учествује у припреми нацрта Кадровског плана и прати његово спровођење у делу који се односи на Одељење за урбанизам; учествује у вршењу анализе, процене и припреми предлога годишњег Програма посебног стручног усавршавања службеника и предлога финансијског плана за његово извршавање; учествује у организацији, реализацији и анализи ефеката интерног и екстерног стручног усавршавања у делу који се односи на Одељење за урбанизам. Учествује у раду радних тела и комисија формираних од стране Скупштине општине, Председника општине, Општинског већа или начелника Општинске управе и врши и друге послове које одреди начелник Одељења и начелник Општинске управе. 
Одговора за законито, благовремено и квалитетно обављање свих послова.
Услови: Стечено високо образовање из научне односно стручне области у оквиру образовно-научног поља правних наука на основним академским студијама у обиму од најмање 240 ЕСПБ бодова, мастер академским студијама, мастер струковним студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету, положен државни стручни испит или уколико службеник нема положен државни стручни испит дужан је да државни стручни испит положи у року од шест месеци од дана заснивања радног односа, најмање три године радног искуства у струци и потребне компетенције за обављање послова радног места.

III Место рада: Општина Медвеђа, Краља Милана број 48. 

IV Врста радног односа: радно место попуњава се заснивањем радног односа на неодређено време.
	
V Општи услови за заснивање радног односа за сва радна места наведена у јавном конкурсу:
1) држављанство Републике Србије,
2) пунолетство,
3) да лицу раније није престајао радни однос у државном органу, органу аутономне покрајине или јединице локалне самоуправе због теже повреде дужности из радног односа,
4) да лице није правноснажно осуђивано на безусловну казну затвора од најмање шест месеци,

VI Компетенције које се проверавају у изборном поступку:

	У изборном поступку се проверавају опште функционалне компетенције, посебне функционалне компетенције, понашајне компетенције и мотивација за рад на радном месту.

VII Поступак и начин провере компетенција:

За радно место под редним бројем 1.

Опште функционалне компетенције:
1.Општа функционална компетенција - „Организација и рад органа аутономне покрајине, односно јединице локалне самоуправе у Републици Србији” – вршиће се на електронској платформи путем теста са питањима затвореног типа који кандидати решавају обележавањем једног од више понуђених одговора.
2.Општа функционална компетенција - „Пословна комуникација“ - вршиће се на електронској платформи путем теста са питањима затвореног типа који кандидати решавају обележавањем једног од више понуђених одговора.
3.Општа функционална компетенција – „Дигитална писменост“ – вршиће се на електронској платформи решавањем задатака практичним радом на рачунару.

Посебне функционалне компетенције:

1. Посебна функционална компетенција у одређеној области рада – административно-технички послови (канцеларијско пословање, методе и технике прикупљања података ради даље обраде, технике евидентирања и ажурирања података у релевантним базама података, технике израде потврда и уверења о којима се води службена евиденција, технике припреме материјала ради даљег приказивања и употреба, и методе вођења интерних и доставних књига) - провераваће се путем усмене симулације (усмено).
2. Посебна функционална компетенција за одређено радно место – Прописи и акта из надлежности и организације органа (Статут општине, Одлука о општинској управи, Правилник о организацији и систематизацији радних места, Одлука о накнадама за рад општинске управе) - провераваће се путем усмене симулације (усмено).
3. Посебна функционална компетенција за одређено радно место – Прописи из делокруга радног места – Закон о општем управном поступку, Закон о електронској управи, Закон о републичким административним таксама, Закон о оверавању потписа, рукописа и преписа, Закон о архивској грађи и архивској делатности, Уредба о канцеларијском пословању органа државне управе - провераваће се путем усмене симулације (усмено).

Понашајне компетенције: 
Понашајне компетенције: управљање информацијама; управљање задацима и остваривање резултата; оријентација ка учењу и променама; изградња и одржавање професионалних односа; савесност; посвећеност и интегритет, вршиће се путем интервјуа базираног на компетенцијама.

За радно место под бројем 2.

Опште функционалне компетенције:
1.Општа функционална компетенција - „Организација и рад органа аутономне покрајине, односно јединице локалне самоуправе у Републици Србији” – вршиће се на електронској платформи путем теста са питањима затвореног типа који кандидати решавају обележавањем једног од више понуђених одговора.
2.Општа функционална компетенција - „Пословна комуникација“ - вршиће се на електронској платформи путем теста са питањима затвореног типа који кандидати решавају обележавањем једног од више понуђених одговора.
3.Општа функционална компетенција – „Дигитална писменост“ – вршиће се на електронској платформи решавањем задатака практичним радом на рачунару.

Посебне функционалне компетенције:
1. Посебна функционална компетенција у одређеној области рада 
1. управно-правни послови (општи управни поступак; правила извршења решења донетих у управним поступцима) - провераваће се путем усмене симулације (усмено);
1. финансијско-материјални послови (буџетски систем Републике Србије; релевантни софтвери) – провераваће се путем усмене симулације (усмено);
1. стручно-оперативни послови (методе и технике опсервације, прикупљање и евидентирање података, технике обраде и израде прегледа података; методе анализе и закључивања о стању у области; поступак израде стручних налаза; методе и технике израде извештаја на основу одређених евиденција; технике израде општих, појединачних и других правних и осталих аката) - провераваће се путем усмене симулације (усмено).

2. Посебна функционална компетенција за одређено радно место – Прописи и акта из надлежности и организације органа (Одлука о утврђивању просечних цена одговарајућих непокретности у  зонама; Одлука о стопама пореза на имовину; Одлука о одређивању зона и најопремљенијих зона; Одлука о утврђивању стопе амортизације; Одлука о коефицијентима за непокретности у зонама и Одлука о локалним комуналним таксама) - провераваће се путем усмене симулације (усмено).
3. Посебна функционална компетенција за одређено радно место – Прописи из делокруга радног места – Закон о локалној самоуправи; Закон о финансирању локалне самоуправе; Закон о општем управном постуку; Закон о пореском поступку и пореској администрацији и Закон о порезима на имовину - провераваће се путем усмене симулације (усмено).

Понашајне компетенције: 
Понашајне компетенције: управљање информацијама; управљање задацима и остваривање резултата; оријентација ка учењу и променама; изградња и одржавање професионалних односа; савесност; посвећеност и интегритет, вршиће се путем интервјуа базираног на компетенцијама.

За радно место под бројем 3.

Опште функционалне компетенције:
1.Општа функционална компетенција - „Организација и рад органа аутономне покрајине, односно јединице локалне самоуправе у Републици Србији” – вршиће се на електронској платформи путем теста са питањима затвореног типа који кандидати решавају обележавањем једног од више понуђених одговора.
2.Општа функционална компетенција - „Пословна комуникација“ - вршиће се на електронској платформи путем теста са питањима затвореног типа који кандидати решавају обележавањем једног од више понуђених одговора.
3.Општа функционална компетенција – „Дигитална писменост“ – вршиће се на електронској платформи решавањем задатака практичним радом на рачунару.

Посебне функционалне компетенције:
1. Посебна функционална компетенција у одређеној области рада 
1. стручно-оперативни послови (методе и технике опсервације, прикупљање и евидентирање података; методе и технике израде извештаја на основу одређених евиденција; технике израде општих, појединачних и других правних и осталих аката) - провераваће се путем усмене симулације (усмено);
1. управно-правни послови (општи управни поступак; правила извршења решења донетих у управним поступцима и посебне управне поступке) - провераваће се путем усмене симулације (усмено);
1. управљање људским ресурсима (прописи у области радноправних односа у органима аутономних покрајина и јединица локалне самоуправе и компетенције за рад службеника) - провераваће се путем усмене симулације (усмено).

2. Посебна функционална компетенција за одређено радно место – Планска документа, прописи и акта из надлежности и организације органа (Система менаџмента квалитета; Одлука о накнадама за рад Општинске управе општине Медвеђа) - провераваће се путем усмене симулације (усмено).
3. Посебна функционална компетенција за одређено радно место – Прописи из делокруга радног места –Закон о општем управном постуку; Закон о електронској управи; Закон о електронском документу, електронској идентификацији и услугама од поверења у електронском пословању; Закон о јавној својини; Закон о експропријацији; Закон о планирању и изградњи- провераваће се путем усмене симулације (усмено).
4. Процедуре и методологије из делокруга радног места – Процедура управљања имовином у јавној својини општине Медвеђа; Процедура управљања људским ресурсима.

Понашајне компетенције: 
Понашајне компетенције: управљање информацијама; управљање задацима и остваривање резултата; оријентација ка учењу и променама; изградња и одржавање професионалних односа; савесност; посвећеност и интегритет, вршиће се путем интервјуа базираног на компетенцијама.

VIII	Процена мотивације за рад на радним местима и прихватање вредности органа општине Медвеђа – провераваће се путем интервјуа са Комисијом (усмено).

IX	Пријава на јавни конкурс врши се на прописаном обрасцу пријаве
	Образац пријаве на овај конкурс доступан је на интернет презентацији Општине Медвеђа https://www.medvedja.ls.gov.rs као и на пријемном шалтеру Општинске управе општине Медвеђа.	
	Приликом предаје пријаве на јавни конкурс, пријава добија шифру под којом подносилац пријаве учествује у даљем изборном поступку.
	Подносилац пријаве ће бити обавештен о додељеној шифри у року од три дана од отварања пријаве достављањем наведеног податка на начин који је у пријави назначио за доставу обавештења.
	
X	Рок за подношење пријаве
	Рок за подношење пријаве на јавни конкус је 15 (петнаест) дана и почиње да тече од 5.новембра 2026.године и истиче 20.новембра 2026.године.

XI Адреса на коју се подноси пријава за јавни конкурс:
Поштом на адресу Општинска управа општине Медвеђа, ул. Краља Милана бр. 48, 16240 Медвеђа или непосредно на шалтеру Писарнице Општинске управе општине Медвеђа, ул. Краља Милана бр. 48, 16240 Медвеђа, са назнаком: „за јавни конкурс“,  „не отварати“ и називом радног места за које се подноси пријава. 

[bookmark: _GoBack]XII Докази који се прилажу уз пријаву на конкурс: оригинал или оверена фотокопија дипломе којом се потврђује стручна спрема; оригинал или оверена фотокопија доказа о положеном државном стручном испиту за рад у државним органима (кандидати са положеним правосудним испитом уместо доказа о положеном државном стручном испиту, подносе доказ о положеном правосудном испиту); оригинал или оверена фотокопија доказа о радном искуству у струци (потврда, решење и други акти којима се доказује на којим пословима, у ком периоду и са којом стручном спремом је стечено радно искуство).
Сви докази прилажу се у оригиналу или фотокопији која је оверена код јавног бележника (изузетно у градовима и општинама у којима нису именовани јавни бележници, приложени докази могу бити оверени у основним судовима, судским јединицама, пријемним канцеларијама основних судова, односно општинским управама као поверени посао).
Као доказ се могу приложити и фотокопије докумената које су оверене пре 1. марта 2017. године у основним судовима, односно општинскоj управи. Законом о општем управном поступку („Службени гласник РС”, број: 18/16, 95/118 -  аутентично тумачење и 2/2023 – одлука УС) је, између осталог, прописано да су органи у обавези да по службеној дужности, када је то неопходно за одлучивање, у складу са законским роковима, бесплатно размењују, врше увид, обрађују и прибављају личне податке о чињеницама у службеним евиденцијама, осим ако странка изричито изјави да ће податке прибавити сама. 
Потребно је да учесник конкурса у делу Изјава, у обрасцу пријаве, заокружи на који начин жели да се прибаве његови подаци из службених евиденција. Пример изјаве се налази на интернет презентацији општине Медвеђа https://www.medvedja.ls.gov.rs где се иста може преузети.
Орган, по службеној дужности, на основу члана 103. Закона о општем управном поступку („Службени гласник РС”, бр. 18/16, 95/18 – аутентично тумачење и 2/2023-Одлука УС), за кандидате прибавља:
1) уверење о држављанству;
2) извод из матичне књиге рођених;
3) уверење МУП-а да кандидат није правоснажно осуђиван на безусловну казну затвора у трајању од најмање шест месеци;
4) доказ о положеном државном стручном испиту за рад у државним органима / доказ о положеном правосудном испиту
Међутим, ако у Вашој пријави наведете да желите сами да доставите ова документа, тада их морате доставити у оригиналу или овереној фотокопији, у року од 5 радних дана од дана пријема позива за достављање доказа.
 
	Потребно је да учесник конкурса у делу Изјава*, у обрасцу пријаве, заокружи на који начин жели да се прибаве његови подаци из службених евиденција. Пример изјаве се налази на интернет презентацији општине Медвеђа  https://www.medvedja.ls.gov.rs где се иста може преузети.

XIII Предност код избора кандидата
На овом конкурсу, предност на изборној листи, у случају једнаког броја бодова кандидата, имаће дете палог борца, ратни војни инвалид и борац у складу са чланом 111. Закона о правима бораца, војних инвалида, цивилних инвалида рата и чланова њихових породица („Службени гласник РС”, број 18/20), као и припадници Албанске и Ромске  националне мањине.

XIV Датум и место провере компетенција кандидата у изборном поступку: 
	Са кандидатима чије су пријаве благовремене, допуштене, разумљиве, потпуне и који испуњавају услове предвиђене огласом о јавном конкурсу, на основу података наведених у обрасцу пријаве на конкурс, изборни поступак ће се спровести почев од 27. новембра 2026. године.
Провера општих функционалних компетенција, посебних функционалних компетенција, понашајних компетенција и процена мотивације обавиће се у просторијама Општинске управе општине Медвеђа, ул. Краља Милана 48, о чему ће кандидати бити благовремено обавештени на контакте (бројеве телефона и адресе) које наведу у својим пријавама.

XV	Лице задужено за давање обавешења о конкурсу:
	Радуле Шолевић, телефон: 064/863-8354, e-mail: radule.solevic@medvedja.ls.gov.rs 

XVI Овај оглас објављен је на електронској огласној табли Општинске управе општине Медвеђа на следећем линку https://www.medvedja.ls.gov.rs/sr/aktuelnosti/elektronska-oglasna-tabla/, на веб презентацији Општине Медвеђа https://www.medvedja.ls.gov.rs/ и на порталу Службе за управљање кадровима- https://www.suk.gov.rs/konkursi.

XVII Неблаговремене, недопуштене, неразумљиве или непотпуне пријаве и пријаве уз које нису приложени сви потребни докази у оригиналу или фотокопији овереној у општини, суду или код јавног бележника, биће одбачене. 

	Сви изрази, појмови, именице, придеви и глаголи у овом огласу који су употребљени у мушком граматичком роду, односе се без дискриминације и на особе женског пола. 

    Доставити:
· На електронској огласној табли Општинске управе општине Медвеђа,
· На интернет презентацији Општине Медвеђа,
· У дневним новинама „ВЕЧЕРЊЕ НОВОСТИ“,
· На порталу Службе за управљање кадровима, 
· У списе предмета/архиви.                                             
    


	
	В.Д. НАЧЕЛНИКА ОПШТИНСКЕ УПРАВЕ
Иван Костић, дипл.правник

